
Către,




BIROUL PERMANENT AL



CAMEREI DEPUTAŢILOR

Vă înaintăm, alăturat, raportul comun asupra Proiectului de Lege privind aprobarea Ordonanţei de urgenţă a Guvernului nr. 48/2019 pentru modificarea şi completarea Ordonanţei de urgenţã a Guvernului nr. 16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, transmis Comisiei pentru politică externă şi Comisiei pentru cultură, arte şi mijloace de informare în masă, pentru dezbatere în fond, în procedură de urgenţă, cu adresa nr. PLx. 405 din 1 octombrie 2019. 
	PREŞEDINTE,
	PREŞEDINTE,



	BIRÓ Rozália-Ibolya
	Gigel - Sorinel ŞTIRBU

r a p o r t   C O M U N  
asupra Proiectului de Lege privind aprobarea ordonanţei de urgenţă a Guvernului nr. 48/2019 pentru modificarea şi completarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative
         În conformitate cu prevederile art.95 şi ale art.115 din Regulamentul Camerei Deputaţilor, republicat, cu modificările şi completările ulterioare, Comisia pentru politică externă şi Comisia pentru cultură, arte şi mijloace de informare în masă, au fost sesizate, spre dezbatere în fond, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr. 48/2019 pentru modificarea şi completarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, transmis cu adresa nr. PLx 405 din data de 1 octombrie 2019, şi înregistrat la Comisia pentru politică externă cu nr. 4c – 16/29 din 3 octombrie  a.c., respectiv, la Comisia pentru cultură, arte, mijloace de informare în masă cu nr. 4c- 12/276 din 2 octombrie 2019.

Camera  Deputaţilor este Cameră decizională, potrivit prevederilor art. 75 alin. (1) din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare. 
Senatul, în calitate de primă Cameră sesizată, a adoptat proiectul de Lege în şedinţa din 23 septembrie 2019.

La întocmirea prezentului raport comun Comisiile au avut în vedere avizul favorabil, cu observaţii şi propuneri, al Consiliului Legislativ transmis cu nr. 543/27.06.2019 precum şi avizele favorabile ale Comisiei pentru apărare, ordine publică şi siguranţă naţională, respectiv Comisiei pentru administraţie publică şi amenajarea teritoriului..
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.16/2018, în vederea creării cadrului legal necesar participării României la Festivalul Internaţional de Artă Europalia de la Bruxelles, în principal, pentru pregătirea expoziţiilor„Dacia Felix” şi „La începuturile istoriei. Civilizaţii timpurii (preistorice) între Carpaţi şi Dunărea de Jos”.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea proiectului de Lege a avut loc în şedinţe separate.

Membrii Comisiei pentru politică externă au examinat proiectul de Lege în ședința din data de 15 octombrie 2018. La lucrările Comisiei şi-au înregistrat prezenţa conform listei de prezenţă. 
La dezbateri a participat, în calitate de invitat, domnul Ion – Ardeal Ieremia, Secretar de Stat în cadrul Ministerului Culturii şi Identităţii Naţionale. 

În urma dezbaterilor, membrii Comisiei pentru politică externă au hotărât, cu unanimitate de voturi, întocmirea unui raport preliminar de adoptare a Proiectului de Lege privind aprobarea Ordonanţei de urgenţă a guvernului nr. 48/2019 pentru modificarea şi completarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, în forma Senatului. 

Comisia pentru cultură, arte, mijloace de informare în masă şi-a desfăşurat lucrările în şedinţa din 22 octombrie 2019. Din numărul total de 16 membri ai Comisiei pentru cultură, arte, mijloace de informare în masă au participat la şedinţă 12 deputaţi.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat, domnul Ion – Ardeal Ieremia, Secretar de stat în cadrul Ministerului Culturii şi Identităţii Naţionale. 

În urma dezbaterilor şi a opiniilor exprimate, membrii celor două  Comisii au hotărât, cu majoritatea voturilor parlamentarilor prezenţi, întocmirea unui raport comun de adoptare a Proiectului de Lege privind aprobarea Ordonanţei de urgenţă a Guvernului nr. 48/2019 pentru modificarea şi completarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

BIRÓ Rozália-Ibolya
	PREŞEDINTE, 

Gigel - Sorinel ŞTIRBU


	SECRETAR,

Mirela FURTUNĂ
	SECRETAR, 

Beatrice TUDOR

